Antonietta Di Martino

Antonietta Di Martino (født 1. juni 1978) er en italiensk friidrettsutøver (høydehopper).

Di Martino begynte karrieren som mangekjemper, men fra og med VM 2001 valgte hun å konsentrere seg om høydehopp. I hennes første store mesterskapsfinale, ved innendørs-VM 2006 i Moskva, ble hun nummer seks. Under EM 2006 i Göteborg kom hun på 10.-plass. Bedre gikk det ved EM innendørs 2007 da hun tok sølvmedaljen, bare slått av Tia Hellebaut. 

Under VM 2007 i Osaka tangerte Di Martino sin personlige og italienske rekord da hun gikk over 2,03, og kom dermed på delt sølvplass etter Blanka Vlašić.

Di Martino deltok også under OL 2008 i Beijing, der ble hun nummer 10 etter å ha hoppet 1,93. Etter to sesonger i verdenstoppen, men uten store høydepunkter (2009 og 2010), klarte hun i februar 2011 en ny italiensk innedørsrekord med 2,04. Hun fulgte opp med å vinne EM innendørs i Paris i mars med 2,01 m. 

Den 1,69 m høye di Martino har den inoffisielle verdensrekorden for størst differanse mellom personlig rekordhøyde og kroppshøyde  med 35 cm Liste over uoffisiell verdensrekord mellom personlig rekordhøyde og kroppshøyde på hjemmesiden til Stefan Holm

 Referanser 

 Eksterne lenker 


Kategori:Italienske høydehoppere
Kategori:Deltakere for Italia under Sommer-OL 2008
Kategori:Friidrettsutøvere under Sommer-OL 2008
Kategori:Fødsler i 1978